**Հ Ի Մ Ն Ա Վ Ո Ր Ո Ւ Մ**

«Ներքին աուդիտի մասին» օրենքի 13-րդ հոդվածի 2-րդ մասին համաձայն

«2. Սույն օրենքի պահանջների իրականացման նպատակով Հայաստանի Հանրապետության կառավարությունը և լիազոր մարմինը ընդունում են ներքին աուդիտի մասին իրավական այլ ակտերը, ընդ որում`

1) ներքին աուդիտի ստանդարտները և ներքին աուդիտորների վարքագծի կանոնները հաստատում է Հայաստանի Հանրապետության կառավարությունը.

2) ներքին աուդիտի վերաբերյալ մեթոդական ցուցումները (ուղեցույցները), ներքին աուդիտի ձեռնարկների և ներքին աուդիտի կանոնակարգի մշակման ուղեցույցները, ինչպես նաև ներքին աուդիտի հետ կապված հարաբերությունները կարգավորող իրավական այլ ակտեր հաստատում է լիազոր մարմինը:»

Ներքին աուդիտի հետ կապված հարաբերությունների և մասնավորոպես ներքին աուդիտորի որակավորման և հանրային հատվածում ներքին աուդիտ իրականացնելու համար կազմակերպություններին ներկայացվող հիմնական պահանջների մասով կարգավորումների ընթացիկ լավարկման գործընթացի ճկունությունը, ինչպես նաև «Ներքին աուդիտի մասին» օրենքի 13-րդ հոդվածի 2-րդ մասի 2-րդ կետի պահանջներն ապահովելու նպատակով անհրաժեշտություն է առաջացել ներքին աուդիտի ոլորտի վերոգրյալ կարգավորումների սահմանումը իրականացնել լիազոր մարմնի՝ ՀՀ ֆինանսների նախարարության կողմից:

Նշվածով պայմանավորված առաջարկվում է ուժը կորցարած ճանաչել Հայաստանի Հանրապետության կառավարության 2014 թվականի փետրվարի 13-ի թիվ 176-Ն որոշումը և որոշմամբ հաստատված դրույթները սահմանել լիազոր մարմնի կողմից:

Կարգավորման նպատակն է ներքին աուդիտի ոլորտի առանձին կարգավորումների լավարկման գործընթացի ճկունության և արդյունավետության ապահովումը: